
     Bahagian 1
PENGENALAN
Sejarah dan Matlamat Penubuhan Kadet Remaja Sekolah Malaysia

Kadet Remaja Sekolah (KRS) Malaysia telah diluluskan penubuhannya oleh Jemaah Menteri pada 18 Jan 1995. Penubuhannya telah disempurnakan oleh YB Dato’Sri Mohd Najib Tub Haji Abdul Razak pada 20 Jun 1995 di Kuala Lumpur. Pada penghujung tahun tersebut seramai 300 orang guru seluruh negara telah diberikan kursus pendedahan dan asas kejurulatihan KRS yang membolehkan mereka ditauliahkan sebagai pegawai.


Penubuhan KRS ini bermatlamat untuk ‘melahirkan pelajar cemerlang yang beriman, berakhlak mulia, berilmu dan berketrampilan selaras dengan hasrat Falsafah Pelajaran Kebangsaan ke arah merealisasikan Wawasan 2020’. Rasionalnya, aktiviti-aktiviti KRS diharap akan dapat mengembangkan semua aspek potensi manusia yang berteraskan ilmu dan amal ke arah pembinaan dan pengukuhan sahsiah pelajar yang mengamalkan nilai-nilai murni dan moral yang tinggi.

Antara objektif penting yang terkandung dalam buku Kurikulum Latihan, Kadet Remaja Sekolah yang diterbitkan oleh Bahagian Sekolah, Kementerian Pelajaran Malaysia pada tahun 1997 ialah membina semangat patriotik, memberi sumbangan kepada kesejahteraan masyarakat, memberi peluang kepada pelajar dalam mengurus dan memimpin, memahami isu-isu semasa serta menjiwai semangat perpaduan, beketrampilan, berdaya saing, baerdaya juang, kreatif dan  inovatif dalam menempuh pelbagai cabaran hidup.

Kurikulum KRS
Dalam kurikulum KRS, terdapat lima kompenan penting. Terasnya ialah  Disiplin dan kerohanian manakala bidang-bidang aktiviti yang lain iaitu Ketahanan diri dan Kebudayaan, Khidmad Masyarakat, Alam Sekitar dan Keushawanan adalah pelengkap kepada aktiviti teras tersebut.


Aktiviti teras iaitu Disiplin dan Kerohanian bertujuan untuk melahirkan generasi pelajar yang berpegang teguh kepada  ajaran agama serta sanggup berbakti kepada masyarakat yang memerlukan khidmat dan bimbingan. Bidang Ketahanan Diri dan Kebudayaan pula bertujuan untuk melahirkan generasi yang sihat dari segi fizikal dan mental di samping memiliki daya tahan, berpotensi dan berketrampilan serta mampu menghindari diri dari gejala sosial. Aktiviti Khidmat Masyarakat diharap akan melahirkan generasi pelajar yang sanggup berbakti, tolong-menolong dan berlumba-lumba melakukan kebajikan tanpa mengira agama, kaum atau etnik. Bidang Keushawanan diharap akan mampu memupuk minat generasi pelajar mengembangkan kreativiti dan bersikap berjimat cermat serta  membenci amalan membazir di samping membina asas kemahiran keushawanan sebagai budaya hidup.
Kawad Kaki KRS

Kawad kaki KRS bermula serentak dengan penubuhannya pada tahun 1996.  Kawad kaki merupakan sebahagian daripada kurikulum latihan yang terkandung dalam kompenen Ketahanan Diri dan Kebudayaan.   Antara objektifnya ialah untuk melahirkan insan yang sihat fizikal dan mental. Selain itu dapat memupuk bakat serta menggalakkan potensi yang sedia ada dan mampu memenuhi masa lapang dengan aktiviti berfaedah. Aktiviti kawad juga secara tidak langsung dapat mengurangkan ketegangan fikiran dan mampu menyelesaikannya secara bijaksana. 


Sejak penubuhan KRS, usaha-usaha untuk memantapkan kawad kaki telah dilakukan untuk membentuk kalangan pegawai yang terlatih serta mahir berkawad dan dapat menyampaikan ilmu kawad kepada pelajar-pelajarnya. Justeru beberapa siri kursus kawad dan pertandingan kawad telah dianjurkan oleh Kementerian Pelajaran Malaysia. Pertandingan kawad kali pertama telah diadakan di negeri Kedah pada tahun 1998. 
Sejarah Kawad

Sejarah kawad bermula sejak kehadiran tentera-tentera asing di Tanah Melayu pada awal kurun ke 14. Kehadiran tentera Portugis yang berjaya mengalahkan tentera Melaka pada tahun 1511 dilihat sebagai satu pasukan tentera yang berdisiplin, patuh kepada arahan ketua, sistematik mengatur strategi dan seragam. Kehadiran tentera Inggeris di Pulau Pinang pada tahun-tahun 1700an dan di Singapura pada tahun-tahun 1800an juga dilihat sebagai satu titik tolak kepada perkembangan kawad. Walaupun tentera-tentera Inggeris pada masa itu sebahagian besarnya adalah tentera-tentera upahan dari India, namun corak dan cara disiplin yang ditunjukkan menunjukkan mereka adalah pasukan yang mantap dan setia kepada tuannya. 
Penubuhan awal pasukan-pasukan uniform di Malaysia pada seperti Home Guard, Pasukan Simpanan (Teritory Army), Rejimen Askar Melayu, pasukan laut dan udara serta pasukan uniform bukan tentera seperti Pengakap (Scout), Pasukan Palang Merah (Red Cross), St John Ambulance dan sebagainya telah menyemarakkan aktiviti kawad di negara ini. Pertandingan kawad kaki telah menjadi kelaziman atau rutin dalam pasukan beruniform yang memaparkan kehebatan, kepakaran, keunikan, keseragaman dan paling penting sebagai identiti pasukan.

Pada masa kini terdapat tiga kumpulan pasukan uniform di sekolah iaitu yang dinaungi oleh Kementerian Pelajaran Malaysia, badan-badan kerajaan (GO) dan badan-badan bukan kerajaan (NGO). Usaha menyelaraskan aktiviti kawad khususnya yang berkaitan dengan pertandingan kawad telah dilakukan. Walaupun terdapat kelainan dari aspek gerakan kawad namun usaha-usaha seperti membentuk sistem pertandingan atau format pertandingan yang selaras telah dilakukan.
Bahagian 2
Jawatankuasa 

Pertandingan Kawad kaki
Pengenalan

Dalam satu acara pertandingan kawad, kerjasama dan saling membantu antara ahli dalam jawatankuasa sangat penting untuk memastikan kelancaran program. Terdapat 2 jawatankuasa penting yang terlibat dalam program ini iaitu;

a. Jawatankuasa Induk Pertandingan

Jawatankuasa ini merupakan jawatankuasa tertinggi dalam satu-satu program khususnya program besar seperti pada peringkat kebangsaan. Jawatankuasa ini terdiri daripada:

i. Penaung

:  
Menteri Pelajaran Malaysia

ii. Penasihat

:
Ketua Pengarah Pelajaran 






Malaysia

iii.
Pengerusi

:
Pengarah Bahagian Sekolah

iv.
Timbalan

:
Timbalan Pengarah Bahagian


Pengerusi I

Sekolah

v.
Timbalan

:
Pengarah Pelajaran Negeri


Pengerusi II


vi.
Setiusaha
I
:
Ketua Penolong Pengarah 

vii.
Setiausaha II
:
Ketua Unit Kokurikulum

viii.
Penolong

:
Penolong Pengarah


Setiausaha I

ix.
Penolong 

:
Ketua Unit JPN


Setiausaha II

x. Ahli-ahli 

:
Pengarah-pengarah Negeri.

Jawatankuasa



b. Jawatankuasa Pengelola Pertandingan.

Jawatankuasa ini berperanan untuk memikul tanggungjawab sebagai jawatankuasa yang akan melaksanakan program pertandingan.  Pada peringkat kebangsaan, senarai ahli dalam jawatankuasa ini terdiri daripada:
i.
Penasihat

:
Ketua Pengarah Pelajaran 





Malaysia.

ii.
Pengerusi

:
Pengarah Pelajaran 




Negeri.
iii.
Timbalan

:
Timbalan Pengarah 

Pengerusi I

Pelajaran Negeri.
iv.
Timbalan

:
Ketua Sektor

Pengerusi II
:
Pembangunan 




Kemanusiaan JPN


v.
Setiausaha
:
Ketua Unit Kokurikulum 







JPN


vi.
Penolong

:
Penyelia Unit Beruniform 



Setiausaha I

JPN


vii.
Penolong 

:
Pegawai Tadbir Negeri



Setiausaha II


viii.
Penyelaras
:
(dilantik)


ix.
Penolong 

:
(dilantik)



Penyelaras


ix.
Ahli-ahli

:
(dilantik) Jawatankuasa

 Kecil Pengelola
Nota:

Dalam acara pertandingan peringkat kebangsaan, organisasi jawatankuasa pengelola tiada jawatan bendahari. Oleh itu, urusan kewangan menggunakan bendahari dalam jawatankuasa induk. Bagaimanapun, jawatan ini boleh dilantik. Bagi pengelolaan peringkat negeri, bendahari ialah dalam kalangan pegawai kewangan di jabatan pelajaran negeri  dan jika pengelolaan pada peringkat daerah, pegawai kewangan PPD boleh dilantik.

Jika pertandingan kawad dilaksanakan untuk peringkat negeri, Jawatankuasa Induk akan terdiri daripada pegawai-pegawai pada peringkat JPN negeri. Jawatankuasa Pengelola pula terdiri daripada pegawai-pegawai yang dilantik pada peringkat jabatan itu.
Pada peringkat kebangsaan, Jawatankuasa Induk boleh memilih negeri tertentu sebagai tuan rumah (hos). Begitu juga pada peringkat negeri yang boleh memilih daerah tertentu untuk menjadi tuan rumah. Begitulah juga seterusnya pada peringkat daerah yang boleh memilih sekolah tertentu sebagai tuan rumah.

Jawatankuasa Kecil  (JKK) Pengelola Pertandingan Kawad
Jawatankuasa kecil (JKK) pengelola pertandingan kawad adalah sepasukan petugas-petugas dalam jawatankuasa pengelola pertandingan. Dalam Jawatankuasa Pengelola Pertandingan itu, ahli-ahlinya merupakan ketua-ketua dalam sepasukan petugas yang dipertanggungjawabkan itu. Jawatankuasa kecil pengelola pertandingan boleh terdiri daripada bahagian-bahagian berikut;
a.
JKK Protokol: 

Tugasnya ialah
menguruskan program pembukan atau penutup pertandingan. Menyediakan aturcara rasmi untuk panduan semua jawatankuasa dan petugas. Secara umumnya, jawatankuasa protokol akan mengkordinasikan majlis penutup atau  majlis pembukaan atau majlis penyampaian hadiah dengan jawatankuasa induk, jawatankuasa pelaksana, penyelaras pertandingan dan hakim.
b.
JKK Sambutan:
Tugasnya ialah menguruskan ketibaan peserta dan tetamu semasa pertandingan berlangsung atau ketika majlis pembukaan atau penutupan. Menunjukkan tempat kepada tetamu.
c.
JKK Kehakiman:
Tugasnya adalah untuk menguruskan hal ehwal kehakiman dan syarat pertandingan. Rujuk Bahagian 3 buku ini.
d.
JKK Peralatan:

Tugas jawatankuasa kecil ini ialah menyediakan peralatan dan keperluan logistik untuk keseluruhan pertandingan termasuk khemah, payung, meja, kerusi, sistem pembesar suara, loceng, siren dan sebagainya.
e.
JKK Penginapan

Peranan dan tugas bahagian ini ialah menguruskan penginapan yang sesuai bagi peserta-peserta, tetamu, ahli-ahli jawatankuasa,  pegawai-pegawai pertandingan dan petugas-petugas.

f.
JKK Pengangkutan
Menyediakan keperluan pengangkutan untuk peserta dan semua jawatankuasa jika diperlukan. Menyediakan juga skedul cara pergerakan, jadual pergerakan dan sebagainya.

g.
JKK Persiapan Tempat/Gelanggang

Tugas bahagian ini ialah menyediakan gelanggang mengikut spesifikasi atau ukuran yang telah ditetapkan oleh Jawatankuasa Kehakiman.

h.
Juruacara

Memberikan maklumat atau pemberitahuan (melalui Pengerusi, Penyelaras atau Ketua Hakim) menggunakan pembesar suara supaya segala aktiviti dapat berjalan dengan cepat dan lancar. Mengumumkan supaya peserta bersedia, masuk ke gelanggang dan mengumumkan nama pasukan apabila pasukan sudah menamatkan ujian. Juruacara juga bertanggungjawab menyediakan skrip juruacara untuk majlis pembukaan atau penutup.
i.
Penjaga Masa

Memastikan masa yang ditetapkan dalam syarat pertandingan kawad dipatuhi. Membunyikan siren atau loceng permulaan ujian, dua minit sebelum tamat dan masa tamat.

j.
Pengangkat Bendera
Petugas pengangkat bendera terdiri daripada dua orang. Seorang akan bertugas ditempat permulaan atau tempat peserta berkumpul dan seorang lagi bertugas di khemah hakim. Pengangkat bendera akan mengangkat bendera hijau jika hakim atau peserta sudah bersedia dan gelanggang sedia digunakan. Pengangkat bendera akan mengangkat bendera merah jika hakim atau peserta belum bersedia atau gelanggang belum dapat digunakan. Bendera putih akan di angkat sebagai tanda berehat.

k.
Pengangkat Kon

Tugas pengangkat kon ialah mengalihkan kon-kon yang tidak diperlukan selepas kawad dinamik dan sebelum kawad formasi. Meletakkan semula kon-kon tersebut di tempat asal apabila pasukan lain hendak memasuki gelanggang.

l.
JKK Keselamatan

Tugas jawatankuasa ini adalah memastikan kawasan gelanggang tidak diganggu atau diceroboh oleh penonton ketika sesebuah pasukan membuat persembahan. Selain itu, jawatankuasa kecil ini juga berfungsi untuk menghalang penyokong-penyokong daripada memasuki gelanggang, membuat gangguan, membuat bising, mencaci atau memuji-muji pasukannya. 

m.
JKK Pertolongan Cemas

Tugas jawatankuasa ini ialah membantu jawatankuasa pertandingan menguruskan peserta-peserta yang pengsan, jatuh, sakit dan memerlukan rawatan. Membawa mangs ke klinik atau hospital jika perlu.
n.
JKK hadiah dan Sijil
Jawatankuasa ini akan menyediakan keperluan hadiah, sijil atau cenderahati yang sepatutnya kepada peserta, hakim dan jawatankuasa yang terlibat. Menyediakan susunan penerima hadiah kepada juruacara. Menyediakan persiapan penyampaian hadiah seperti meja hadiah, lapik meja, dulang dan pembantu penyampaian hadiah.

o.
Penyelia peserta

Tanggungjawabnya ialah menguruskan peserta seperti tempat menunggu, masa bersedia, berehat, makan dan sebagainya.

p.
JKK Dokumentasi


Tanggungjawabnya ialah untuk membuat dokumentasi, rakaman video dan sebagainya untuk tujuan laporan atau rujukan pada masa depan.

q.
JKK Pendaftaran

Tugas jawatankuasa ini adalah untuk menguruskan pendaftaran peserta-peserta. Jawatankuasa kecil ini akan mula bertugas sewaktu mesyuarat pertama ketua-ketua kontinjen yang mengambil bahagian dalam pertandingan kawad. Pada ketika ini, jawatankuasa kecil ini akan mengedarkan borang pendaftaran untuk dilengkapkan oleh Ketua Kontinjen dan dihantar ke Urusetia sebelum hari pertandingan.

r.
Jamuan


Jawatankuasa kecil ini diwujudkan untuk menguruskan jamuan peserta, petugas, pegawai, hakim dan tetamu yang terlibat. 

s.
Pengumpul Markah

a. Mengumpulkan markah yang telah diberikan oleh para hakim dalam borang markah yang disediakan.

b. Menyerahkan borang-borang markah tersebut kepada Ketua Hakim untuk disahkan.

(Nota: Pengumpul markah akan bertugas bersama hakim. Tangungjawab yang diberi adalah sama dengan para hakim. Sebaik-baiknya, pengumpul markah merupakan seorang hakim atau hakim simpanan)

t.
Jurukira Markah

a.
Mengira dan menyemak markah yang diberikan oleh para hakim. Memasukkan markah-markah tersebut dalam satu borang markah khas keseluruhan.

b.
Menjumlahkan markah-markah pasukan dan markah keseluruhan pasukan-pasukan yang bertanding.  

c.
Mencatatkan kedudukan pasukan-pasukan yang bertanding.

d.
Mengesahkan borang-borang markah.

e.
Menyerahkan markah kepada Ketua Hakim.

Jurukira markah akan bertugas bersama hakim dan tanggungjawab yang dipikul sama dengan hakim seperti mengekalkan kerahsiaan markah-markah peserta.

Nota:

(i)
Selain daripada jawatankuasa yang dinyatakan di atas, Pengerusi Jawatankuasa Pengelola juga boleh melantik jawatankuasa kecil lain yang difikirkan sesuai untuk membantu kelancaran pertandingan kawad. AJK Penyelaras boleh mencadangkan kepada Pengerusi untuk melantik jawatankuasa kecil (JKK) tersebut.
(ii)
Jawatankuasa Ex-Oficio boleh diwujudkan pada peringkat induk atau pengelola. Mereka bertanggungjawab menjadi pegawai perhubungan antara jawatankuasa induk, jawatankuasa pengelola atau jawaankuasa kecil  pengelola.Selalunya mereka juga berperanan mewakili tugas-tugas jawatankuasa induk atau pengelola.
Bahagian 3





   JAWATANKUASA KECIL 







KEHAKIMAN KAWAD



Pengenalan

Pertandingan kawad (kaki) dilaksanakan untuk memupuk semangat berpasukan peserta-peserta dan menampilkan kebijaksanaan dan keunikan dalam bidang kawad oleh peserta-peserta. Pengurusan yang cekap dan melaksanakan pertandingan secara sistematik amat diperlukan. Sistem ini hendaklah dipatuhi oleh jawatankuasa khususnya dalam jawatankuasa kecil (JKK) kehakiman dan jawatankuasa pengelola.  Tujuannya supaya pelaksanaan pertandingan menjadi lancar  dan mengelakkan sebarang kelemahan.

Jawatankuasa Kecil (JKK) Kehakiman 
Jawatankuasa kecil kehakiman adalah sepasukan hakim yang telah dipilih dan dilantik oleh Pengerusi Jawatankuasa Pengelola pertandingan kawad untuk mengadili pertandingan kawad. Jawatankuasa kecil ini diketuai oleh seorang Ketua Hakim yang mempunyai kelebihan daripada hakim-hakim lain dan dipersetujui oleh kalangan hakim dan jawatankuasa pelngelola. Ketua Hakim boleh mengagih-agihkan tugas penghakiman berdasarkan pengetahuan dan kemahiran hakim-hakim yang dipilih dan dilantik itu untuk menghakimi pertandingan.


Setiap hakim yang dipilih dan dilantik mempunyai tugas yang tertentu. Pembahagian tugas-tugas ini dilakukan supaya tumpuan hakim semasa aktiviti penghakiman menjadi lebih baik dan sah. Namun demikian, terpulang kepada Ketua Hakim untuk menentukankanya. Berikut adalah pembahagian tugas dalam jawatankuasa kecil kehakiman pertandingan kawad.

1.
Ketua Hakim (Pengerusi)

a.
Mengetuai tugas-tugas kehakiman.


b.
Menerima tabik hormat Ketua Platun yang melapor.


c.
Menasihat dan memberikan pandangan kepada 



hakim-hakim.


d.
Memohon kepada Jawatankuasa Pelaksana untuk 

mendapatkan bilik hakim.


e.
Mengetuai mensyuarat kehakiman. 


f .
Menghakimi pertandingan. 

(Nota: Ketua Hakim boleh tidak menghakimi            pertandingan)

g. Menyemak markah yang diberikan oleh para hakim yang telah dikira oleh jurukira markah.

h. Mengesahkan markah yang diberikan oleh hakim-hakim dan jurukira markah.

i. Membuat keputusan untuk berehat, berhenti, membatalkan pertandingan atau meneruskan pertandingan.

j. Mengumumkan keputusan pertandingan. 

Nota: 
Sebarang keputusan yang telah diumumkan kepada umum tidak boleh ditarik balik kecuali berlaku kesilapan. Oleh itu, perbincangan dan penyemakan markah antara oleh para hakim sangat perlu sebelum keputusan diumumkan. 
2.
Penolong Ketua Hakim

a. Membantu tugas-tugas Ketua Hakim.

b. Menjalankan tugas-tugas Ketua Hakim jika ketiadaanya.

c. Menjadi Setiausaha dalam mesyuarat, membuat catatan dan memberikan laporan.

d. Boleh menghakimi pertandingan.

e. Mengawal perjalanan borang-borang markah supaya tidak terdedah atau berlaku kebocoran keputusan.

3.
Hakim-hakim


Tugas hakim-hakim boleh dipecahkan seperti berikut;

a. Hakim pakaian

b. Hakim kawad

i. Hakim kawad statik

ii. Hakim kawad dinamik

iii. Hakim kawad formasi

Iv.
Hakim Ketua Paltun
Hakim Pakaian:

a. Memeriksa pakaian peserta-peserta dan memberikan markah yang sewajarnya dalam borang yang disediakan.

b. Mengesahkan markah yang diberi.

c. Memberikan laporan kepada Ketua Hakim.

d. Menyerahkan markah kepada Ketua Hakim untuk disahkan.

Hakim Kawad (Statik, Dinamik atau Formasi)

a. Memberikan markah sewajarnya kepada pasukan yang bertanding dalam borang yang disediakan.

b. Mengesahkan markah yang diberi.

c. Memberikan laporan kepada Ketua Hakim

d. Menyerahkan markah kepada Ketua Hakim untuk disahkan.

Hakim Ketua Platun:
a. Memberikan markah sewajarnya kepada Ketua Platun yang bertanding dalam borang yang disediakan.

b. Mengesahkan markah yang diberi.

c. Memberikan laporan kepada Ketua Hakim

d. Menyerahkan markah kepada Ketua Hakim untuk disahkan.

(Nota: Semasa para hakim meneyerahkan markah, pastikan dalam keadaan rahsia, markah tidak terdedah dan jika menggunakan khidmat pembantu untuk mengutip borang markah, pastikan bahawa pembantu tersebut mengetahui tugas dan tanggungjawabnya serta bersikap amanah)

Juri Rayuan

Juri rayuan ialah sebuah organisasi atau panel yang ditubuhkan untuk mendengar dan membicarakan bantahan di beri secara rasmi oleh pasukan-pasukan yang bertanding. Panel Juri Rayuan hanya berfungsi jika menerima bantahan secara rasmi dan sah mengikut ketetapan syarat pertandingan.  Ahli-ahli panel Juri Rayuan terdiri daripada  mereka yang terlibat dalam Jawatankuasa Induk, Jawatankuasa Pengelola atau Jawatankuasa Kecil  Pengelola  (Bahagian Kehakiman) pertandingan kawad. Berikut adalah senarai ahli-ahli panel dalam Juri Rayuan,

a. Ketua Juri Rayuan

Ketua Juri Rayuan adalah dilantik dalam kalangan panel penasihat pertandingan atau pengerusi dalam jawatankuasa induk pertandingan kawad.  Walaubagaimanapun, Pengerusi boleh melantik ahli-ahli yang lain yang difikirkan sesuai untuk memikul tanggungjawab tersebut seperti pengerusi pengelola pertandingan. Ketua Juri tidak boleh dilantik dalam kalangan hakim-hakim. 

b. Ahli-Ahli Panel
i.
Pengerusi Jawatankuasa Pengelola

ii.
Ketua Hakim

iii.
Penolong Ketua Hakim (setiausaha)

iv.
Seorang hakim pakaian.

v.
Seorang hakim kawad.

vi.
Seorang wakil jawatankuasa pelaksana.

Tugas-tugas Juri Rayuan 
a. Menerima bantahan secara rasmi daripada pasukan-pasukan yang bertanding.

b. Membincangkan dan menyemak bantahan bersama-sama ahli panel sama ada mahu menerima atau menolaknya.

c. Membicarakan bantahan.

d. Membuat keputusan kepada bantahan yang diterima.
Prosedur Menerima Bantahan atau Aduan

a.
Pasukan terlibat menghantar bantahan kepada Pengerusi Juri Rayuan secara rasmi (bersurat dan terdapat pengesahan pengirim).

b.
Pengerusi Juri Rayuan akan menerima bantahan rasmi tersebut dan akan berbincang dengan ahli jawatankuasa induk untuk memastikan syarat-syarat bantahan dipatuhi oleh pasukan yang memberikan bantahan seterusnya menerima atau menolak untuk dibicarakan.
c.
Jika bantahan diterima, Pengerusi Juri Rayuan akan memanggil panel Juri Rayuan untuk bersidang.

d.
Bantahan  dibicarakan atau dibincangkan.

e.
Pengerusi dan ahli panel Juri Rayuan akan membuat keputusan sama ada menerima atau menolak bantahan tersebut. 

f.
Menghantar keputusan secara rasmi kepada pasukan yang membuat bantahan.

Syarat-syarat Membuat Bantahan

Syarat-syarat untuk membuat bantahan akan disediakan oleh Jawatankuasa Pengelola Pertandingan Kawad yang perlu mendapat restu daripada Jawatankuasa Induk Pertandingan Kawad. Ahli-ahli panel Juri Rayuan juga mestilah ditentukan, ditetapkan dan dilantik sebelum pertandingan bermula. Syarat-syarat mengemukakan bantahan biasanya disertakan dalam syarat-syarat pertandingan yang diberikan kepada setiap peserta sebelum pertandingan dijalankan.
Contoh Syarat-syarat Membuat Bantahan:
1.
Setiap bantahan mestilah dikemukakan sebelum keputusan rasmi diumumkan. Bantahan selepas keputusan rasmi tidak akan dilayan.

2.
Setiap bantahan mestilah dibuat secara bertulis dan ditandatangani oleh Pengurus Pasukan atau Ketua Pasukan.

3.
Setiap bantahan perlu disertakan dengan wang cagaran berjumlah RM.......... (tujuan wang cagaran ini ialah untuk perbelanjaan mengurus perbicaran bantahan yang dikemukakan. Wang cagaran ini tidak dipulangkan sama ada bantahan diterima atau ditolak.

4.
Setiap bantahan adalah yang berkaitan dengan prosedur atau teknikal pertandingan yang terdapat dalam syarat pertandingan. Bantahan yang tidak berkaitan dengan syarat-syarat pertandingan akan ditolak.
5.
Keputusan oleh panel Juri Rayuan sama ada bantahan diterima atau ditolak adalah muktamad.

Penetapan syarat bantahan ditentukan oleh Jawatankuasa Pengelola Pertandingan Kawad yang mendapat restu dan nasihat daripada Pengerusi Jawatankusa Induk Pertandingan Kawad.

PERANAN DAN 

TANGGUNGJAWAB
HAKIM KAWAD

Hakim Kawad
Seseorang hakim yang dipilih dan dilantik untuk menghakimi pertandingan kawad adalah mewakili tugas pasukan secara keseluruhannya. Justeru, hakim-hakim ini mestilah mempunyai keupayaan dan bertanggungjawab. Hakim kawad biasanya dipilih daripada kalangan anggota atau pegawai yang memiliki kepakaran istimewa dalam bidang ini. Selain itu, hakim yang dipilih juga mesti memiliki kredibaliti yang lain seperti bersahsiah, kemas, berdisiplin, tegas, patuh kepada peraturan yang ditetapkan, cergas, mahir dan boleh membuat keputusan yang adil. Seseorang hakim telah diberikan amanah untuk mengadili pertandingan dengan adil. Oleh itu, amanah yang diberikan itu semestinya dapat mengelakkan keputusan-keputusan yang tidak tepat, bersifat berat sebelah atau boleh dipertikaikan.

Kriteria Pemilihan Hakim Kawad

1.
Sihat dan cergas.


Seseorang hakim perlu sihat dan cergas untuk memikul tanggungjawabnya. Semasa bertugas, hakim perlu bergerak ke setiap sudut dan tempat di sekitar litar pertandingan untuk mendapatkan pandangan yang sesuai supaya markah yang diberi adalah bertepatan.

2.
Memiliki kemahiran dan kepakaran kawad.


Seseorang hakim boleh memperolehi kemahiran dan kepakaran kawad sama ada daripada aspek teori ataupun praktikalnya dengan mengikuti kursus-kursus yang berkaitan seperti kursus pengurusan kawad, kursus kehakiman, pemantapan kawad dan sebagainya.

3.
Berdisiplin dan berpendirian tegas.


Disiplin diri yang baik merupakan ciri asas seseorang hakim contohnya cara berpakaian, penampilan diri, cara bercakap, kesungguhan bekerja, menepati masa dan mengutamakan tugas. Berpendirian tegas dapat mengelakkan hakim bersifat berat sebelah dan mudah dipengaruhi oleh orang lain semasa memberi markah. 
4.
Mematuhi peraturan.


Seseorang hakim yang menjalankan tugas pengadilan adalah tertakluk kepada peraturan. Syarat yang tertulis dan sah perlu dipatuhi. Hakim perlu mengelakkan diri daripada membuat keputusan sendiri tanpa merujuk peraturan semasa melaksanakan tugas kehakiman.

5.
Akauntibiliti.


Sifat jujur dan amanah merupakan kunci keadilan. Tanggungjawab memberikan markah yang adil dan rasional perlu supaya keputusan yang dibuat adalah tepat dan dapat mengelakkan bantahan peserta. Peka dan tahu aspek-aspek teknikal kawad supaya jika berlaku keraguan dan masalah, tindakannya nanti akan dapat menepis dan  menyelesaikan masalah.
Tanggungjawab Hakim Kawad

Secara umumnya, tanggungjawab seorang hakim dapatlah digariskan seperti berikut;

1.
Memberikan markah yang sewajarnya kepada peserta-peserta  dalam pertandingan kawad. 

2.
Markah yang diberi mestilah ‘realistik’ berdasarkan kepada persembahan peserta-peserta.

3.
Tidak mengamalkan berat sebelah.

4.
Menyimpan rahsia markah. Tidak memdedahkan pemberian markah kepada umum.

5.
Komen atau ulasan hanya dicatatkan dalam borang markah sahaja.

6.
Prihatin dan peka kepada sebarang pergerakan kawad para peserta. Sentiasa berada pada kedudukan yang sesuai apabila membuat penilaian dan memberikan markah.

Nota: 


1.
Hanya Ketua Hakim boleh memberikan ulasan atau komen jika perlu selepas pengumuman keputusan.

2.
Ketua Hakim boleh memanggil hakim-hakim untuk memberikan maklumat atau panduan tetapi bukan untuk memberikan arahan membatalkan kelayakan bertanding (disqualified) atau memotong markah. Bilik Hakim boleh digunakan untuk berbincang.

Larangan-larangan Kepada Hakim Kawad
1.
Tidak memberikan komen atau ulasan secara terbuka sebelum atau selepas keputusan diumumkan.

2.
Tidak berhubung dengan pihak luar kecuali dengan hakim-hakim sepanjang masa pertandingan.

3.
Tidak berbincang dengan hakim-hakim lain untuk memberikan markah.

4.
Berada jauh dari kedudukan peserta atau pada kedudukan statik.

5.
Tidak meninggalkan gelanggang dengan tiba-tiba tanpa memberitahu Ketua Hakim.

6.
Tidak mengarahkan hakim-hakim lain untuk melakukan sesuatu.

7.
Tidak memberikan arahan atau menegur pasukan-pasukan yang sedang bertanding.

8.
Tidak memberitahu kesalahan peserta-peserta semasa pasukan itu membuat persembahan.

9.
Tidak menjerit-jerit atau berbuat bising semasa mengadili pertandingan atau semasa pertandingan berlangsung

10.
Tidak makan atau minum semasa pertandingan dijalankan. Makan dan minum hendaklah di bilik hakim dan tidak dibenarkan berada di tempat lain.

11.
Berehat hanya di bilik hakim dan tidak dibenarkan berada ditempat lain.

12.
Jangan memuji atau merendah-rendahkan maruah pasukan-pasukan yang bertanding. Hendaklah bersikap ‘neutral’.

13.
Tidak mahu meneruskan tugasan sebagai hakim. Hendaklah menghakimi pertandingan hingga selesai.


(Nota: Jika hakim tidak dapat meneruskan penghakiman kerana sebab tertentu seperti pitam, pengsan, sakit dan sebaganya, pemberian markah keseluruhan pasukan yang telah diadili hendaklah dibatalkan)

TATACARA
PENGELOLAAN DAN  

PENGHAKIMAN KAWAD

Pengenalan

Tatacara pengelolaan dan penghakiman kawad perlu diketahui oleh semua jawatankuasa, hakim dan petugas-petugas yang akan mengelolakan pertandingan kawad supaya dapat mengelakkan sebarang kesilapan atau kekalutan semasa program berjalan. Di samping itu, aktiviti dan kerja-kerja dapat dilaksanakan secara sistematik, teratur dan berjalan lancar. Tatacara pengelolaan dan penghakiman ialah prosedur-prosedur yang mesti diikuti oleh semua Jawatankuasa Induk atau Jawatankuasa Pengelola, hakim-hakim atau petugas-petugas sebagaimana ditetapkan oleh Jawatankuasa Pengelola Pertandingan Kawad. Prosedur itu merupakan perkara-perkara yang mesti dilakukan sebelum, semasa dan selepas pertandingan berlangsung. Tatacara ini juga merupakan satu senarai semak (check list) kepada semua yang terlibat untuk membuat persiapan.
Tatacara Pengelolaan

Tatacara pengelolaan pertandingan kawad mesti dimaklumkan kepada Jawatankuasa Induk dan  diketahui serta difahami oleh setiap ahli dalam Jawatankuasa Pengelola termasuk para hakim. Tatacara ini akan memberikan panduan kepada setiap ahli jawatankuasa atau petugas tentang tugasan dan peranan mereka sebelum, semasa dan selepas pertandingan. Oleh itu mereka dapat bersedia dan melakukan tindakan kepada tugasan mereka.

Secara umumnya, tatacara pengelolaan dapatlah digariskan seperti berikut:

Sebelum Hari Pertandingan
a.
Mesyuarat Jawatankuasa Induk.

Dalam mesyuarat ini, Jawatankuasa Induk akan menetapkan tarikh, masa dan tempat pertandingan. Jawatankuasa Pengelola dan tuan rumah juga akan dipilih dalam mesyuarat ini.

b.
Mesyuarat Jawatankuasa Pengelola.

Dalam mesyuarat ini, jawatankuasa akan melantik ahli-ahlinya yang dipersetujui oleh Jawatankuasa Induk. Pemilihan ahli boleh dicadangkan untuk diterima oleh Pengerusi atas nasihat Penyelaras Program. Penugasan kepada ahli-ahli diberikan ketika mesyuarat ini. Para ahli kemudiannya akan mewujudkan jawatankuasa kecil (jika perlu) untuk membantunya menjalankan tugas dengan mengadakan mesyuaratnya.

c.
Mesyuarat Jawatankuasa Kecil Pengelola.

Tujuan mesyuarat  Jawatankuasa Kecil Pengelola ialah untuk menetapkan tugasan dan kerja-kerja kepada ahli-ahlinya yang dilantik. 

Antara perkara yang perlu dimesyuaratkan atau ditaklimatkan pada masa ini  ialah;

i. Taklimat Ketua Hakim: 
Taklimat ini boleh diberi kepada para hakim yang dilantik  dalam mesyuarat ini atau pada masa, tarikh dan tempat yang ditentukan sebelum pertandingan dijalankan.
ii. Penetapan syarat pertandingan dan prosedur bantahan: 
Syarat-syarat pertandingan dan prosedur bantahan perlu disiapkan diberikan kepada peserta yang bertanding selewat-lewatnya sebulan sebelum pertandingan. Taklimat dan perbincangannya mestilah dilakukan sebelum para hakim bermesyuarat atau sebelum para hakim mendengar taklimat oleh Ketua Hakim.

iii. Taklimat penyediaan gelanggang oleh jawatankuasa persiapan gelanggang. Spesifikasi gelanggang mestilah diberi kepada jawatankuasa kecil ini dan jawatankuasa kehakiman yang disediakn oleh Jawatankuasa Pengelola.
iv. Penyediaan alatan dan logistik berdasarkan keperluan dan syarat pertandingan. Hendaklah disediakan sebelum pertandingan bermula.

v. Perkara-perkara lain:

a. Penyedian aturcara dan buku program oleh Setiausaha.

b. Penyediaan senarai jemputan, perasmi, VIP dan VVIP oleh JKK Protokol. 

c. Pengurusan peserta  memanggil Ketua Kontinjen untuk mendengar taklimat pertandingan oleh JKK Pengelola.

d. Penyediaan skrip juruacara.
e. Penubuhan Panel Juru Rayuan.

f. Taklimat JK Keselamatan.

g. Taklimat pembantu hakim dan Jawatankuasa Pengelola.

h. Penyediaan  borang-borang seperti borang-borang penyertaan dan borang-borang hakim oleh Setiausaha.

i. Penyediaan bilik hakim

d.
Raptai pertandingan boleh dilaksanakan atau sebagai gantinya ialah ‘dry-run’ atau simulasi pertandingan.

Semasa Hari Pertandingan
a.
Pemeriksan:

i.
Kawasan-kawasan gelanggang, peralatan dan  keperluan borang hendaklah lengkap tersusun dan sedia digunakan setengah jam sebelum peserta pertama masuk gelanggang.

ii.
Bilangan hakim juga mencukupi untuk mengadili pertandingan.

iii.
Semua petugas melaksanakan kerja dan tugasan mereka.

b.
Pelaksanaan pertandingan:


i.
Pemeriksaan Pakaian Peserta.

ii.
Peserta masuk gelanggang. Persembahan kawad statik, dinamik dan formasi.

iii.
Pengiraan markah dan pegesahan.

Selepas Pertandingan

a.
Majlis penutupan dan penyampaian hadiah.

b.
Penyediaan dokumentasi dan laporan oleh setiausaha dan jawatankuasa terlibat. Laporan dan dokumentasi dihantar kepada Jawatankuasa Induk dan salinan kepada Jawatankuasa Pengelola.
c.
Melakukan ‘feedback’ atau perbincangan semula untuk memperbaiki keadaan pada masa akan datang.

Nota:
 Ketua hakim dikehendaki menyedia dan memberikan laporan.

Tatacara Penghakiman Kawad
Sebelum Hari Pertandingan

Hakim-hakim yang dilantik akan bermesyuarat dan membincangkan;

i.
Syarat-syarat pertandingan.

ii.
Melakukan perubahan.

iii.
Membuat ketetapan atau keputusan.

iv.
Menetapkan Panel Juri Rayuan.

v.
Membincangkan tatacara atau gerakan kawad dan pemberian markah.
Semasa Hari Pertandingan

a.
Menyemak keadaan gelanggang dan memastikan siap untuk pertandingan.
b.
Membariskan peserta.

c.
Pemeriksaan Pakaian oleh hakim-hakim pakaian yang dilantik. Semasa pemeriksan pakaian, kawasan pemeriksaan hendaklah bebas daripada orang awam. Hanya hakim dan pegawai bertugas sahaja berada di kawasan tersebut.

d.
Pertandingan Kawad:

I.
Pasukan atau peserta masuk gelanggang dan penghakiman oleh hakim-hakim. Tatacara persembahan kawad seperti yang ditetapkan iaitu;


i.
Melapor kekuatan pasukan.


ii.
Kawad statik.



iii.
Kawad dinamik.

iv. Kawad formasi.

v. Melapor keluar.

2.
Pemberian markah oleh hakim-hakim.

Nota: Setiap peserta atau pasukan mestilah diberikan markah walaupun secara teknikalnya akan dibatalkan penyertaannya kerana kesahan tertentu.

3.
Penyemakan markah oleh hakim dan pengesahan.
4.
Pengiraan markah oleh Jurukira dan pengesahan.
5.
Pengesahan atau penyemakan markah dan jumlah markah oleh Ketua Hakim.

6.
Menerima bantahan dan membicarakannya (jika ada) serta membuat keputusan.

7.
Mengumumkan keputusan rasmi(dalam majlis penutup atau majlis penyampaian hadiah).

Nota:

i.
Paparan markah kepada umum untuk menunjukkan kedudukan markah pasukan-pasukan yang bertanding tidak digalakkan kerana akan menimbulkan masalah seperti ketidak puasan hati.

ii.
Kawasan pemeriksaan pakaian boleh ditetapkan kedudukanya. Jika perlu, litar pemeriksaan pakaian juga boleh diwujudkan dan berukuran yang sesuai. Bagaimanapun ia bergantung pada keluasan persekitaran padang kawad. 
Selepas Hari Pertandingan

a.
Mengadakan “feedback” atau pemeriksan semula untuk mengetahui masalah-masalah dan kekuatan untuk rujukan pertandingan akan datang.

b.
Ketua Hakim atau Penolong Ketua Hakim akan membuat laporan dan dihantar kepada Jawatankuasa Pengelola.

Panduan Pengendalian Kawad tamat.

